jkorsvik/nowiki_second_scrape_merged huggingface dataset:
Made in China

For det norske bandet, se Made in China (band)«Made in China» («produsert i Kina», forenklet kinesisk: 中国制造, pinyin: zhōngguó zhìzào) er et engelskspråklig produksjonsmerke på produkter produsert i Folkerepublikken Kina (Fastlands-Kina). I de spesielle administrative regionene Hongkong og Macao er det mest vanlig å bruke begrepene «Made in Hong Kong» og «Made in Macau». Selv om navnet Kina brukes både av Folkerepublikken Kina og av Republikken Kina på Taiwan, brukes «Made in China» som regel bare om produkter produsert i Folkerepublikken. Produkter som er produsert i Republikken Kina blir som regel merket med «Made in Taiwan», eventuelt «Made in R.O.C.». Produkter laget i Folkerepublikken ble tidligere også merket «Made in P.R.C.», men det er ikke så vanlig lenger, ettersom Folkerepublikken insisterer på at det kun er ett Kina.
Krater

Krater har flere betydninger:

Kratér, i gresk keramikk et blandekar for vann og vin
Nedslagskrater, etter eksempelvis en meteoritt
Vulkankrater, vanligvis den øvre delen av en vulkan
Dimitrios Golemis

Dimitrios P. Golemis (gresk: Δημήτριος Γολέμης; født 15. november 1874 i Lefkada, død 9. januar 1941) var en gresk friidrettsutøver som deltok i de første moderne olympiske leker 1896 i Athen.
Golemis kom på tredjeplass på 800 meter under OL 1896 i Athen, bak Teddy Flack fra Australia og Nándor Dáni fra Ungarn.
Golemis deltok også på 1500 meter hvor hans plassering er ukjent, men han var ikke blant de fire beste av de åtte løperne som deltok, sannsynligvis kom han på sjetteplass.  


== OL-medaljer ==
1896  Athen -  Bronse i friidrett, 800 meter  Hellas


== Referanser ==


== Eksterne lenker ==
(en) Dimitrios Golemis – Olympics.com 
(en) Dimitrios Golemis – Olympic.org 
(en) Dimitrios Golemis – Olympedia 
(en) Dimitrios Golemis – Sports-Reference (OL-resultater – arkivert) 
(en) Dimitrios Golemis – databaseOlympics.com (arkivert) 
(gr) Dimitrios Golemis – Hellas olympiske komité 
(en) Dimitrios Golemis – Track and Field Statistics
Arthur Blake

Charles Arthur Blake (født 26. januar 1872 i Boston, død 22. oktober 1944 i Boston) var en amerikansk friidrettsutøver som deltok i de første moderne olympiske leker i 1896 i Athen.
Blake kom på andreplass i finalen på 1500 meter med tiden 4.34,0 under OL i 1896 i Athen, bak australske Teddy Flack som vant med 4.33,2.
Blake deltok også i lekenes finalenummer, maraton. Han lå på tredjeplass, bak Albin Lermusiaux og Teddy Flack, halvveis i løpet, men etter 23 kilometer brøt han. 


== OL-medaljer ==
1896  Athen -  Sølv i friidrett, 1500 meter


== Eksterne lenker ==
(en) Arthur Blake – Olympedia 
(en) Arthur Blake – Sports-Reference (OL-resultater – arkivert) 
(en) Arthur Blake – databaseOlympics.com (arkivert) 
(en) Arthur Blake – Track and Field Statistics
Eirik Søfteland

Eirik Søfteland (født 1988) er en norsk sanger, musiker, låtskriver og trommeslager fra Bergen. Søfteland har deltatt i diverse dans og musikkprogrammer på TV.   


== Turneer og TV-opptredener ==
I Idol 2013 ble han slått i finalen av Siri Vølstad Jensen; senere samme år vant han Skal vi danse etter å ha slått Kim-Daniel Sannes i finalen.I 2014 og 2015 turnerte han med Åge Sten Nilsen i samarbeidet «Rock n'Roll Adventure». Der hyllet de mye av rockens opphav i årene 1964–1975.I 2015 var han med i Stjernekamp på NRK.I 2018 kom han på andre plass i TV 2s sangkonkurranse Århundrets stemme.I 2022 deltok han i Skal vi danse: All Stars.


== Diskografi ==
Søfteland ga ut sitt første soloalbum høsten 2018, under artistnavnet «Sipher».


== Referanser ==
Albin Lermusiaux

Albin Georges Lermusiaux (født 9. august 1874, død 1940) var en fransk sportsutøver som deltok i de første moderne olympiske leker 1896 i Athen.
Lermusiaux kom på tredjeplass i finalen på 1500 meter med tiden 4.37.0 under OL 1896 i Athen, bak australske Thomas Burke som vant med 4.33,2 og Arthur Blake fra USA. Han deltok også på 800 meter, han vant sitt forsøksheat og var kvalifisert for finalen, men stilte ikke.
Lermusiaux deltok også i skyting 200 meter armégevær, han kom ikke blant de tretten beste av de 42 som deltok i skytekonkurransen.  
Han deltok også i lekens finaleøvelse, maraton. Han var i tet lange perioder av løpet, men etter cirka 32 kilometer brøt han. 


== OL-medaljer ==
1896  Athen -  Bronse i friidrett, 1500 meter


== Referanser ==


== Eksterne lenker ==
(en) Albin Lermusiaux – Olympics.com 
(en) Albin Lermusiaux – Olympic.org 
(en) Albin Lermusiaux – Olympedia 
(en) Albin Lermusiaux – Sports-Reference (OL-resultater – arkivert) 
(en) Albin Lermusiaux – databaseOlympics.com (arkivert) 
(fr) Albin Lermusiaux – Fédération française d athlétisme 
(en) Albin Lermusiaux – Track and Field Statistics 
(en) Albin Lermusiaux – ISSF
Abhisit Vejjajiva

Denne artikkelen handler om en person fra Thailand; thailandsk navneskikk er slik at en person refereres til med fornavnet sitt (Abhisit) og ikke slektsnavnet sitt (Vejjajiva). 
Abhisit Vejjajiva (อภิสิทธิ์ เวชชาชีวะ apʰisit wetɕʰatɕʰiwa) (født 3. august 1964 i Newcastle i Storbritannia) er en politiker fra Thailand som var statsminister mellom 2008 og 2011.Abhisit studerte ved Eton og Oxford, og ble medlem av Demokratene i 1992. Han var leder av partiet mellom februar 2005 og mars 2019. 15. desember 2008 ble han innsatt som ny statsminister i Thailand av Representantenes hus. 
Abhisit satt som statsminister under det blodige opprøret i Thailand i 2010, som ble slått ned av militæret. Den 3. juli 2011 tapte Demokratene parlamentsvalget, og Yingluck Shinawatra ble valgt til ny statsminister i Thailand.
Han stilte som førstekandidat for Demokratene under parlamentsvalget i 2019, men fikk for lav oppslutning og gikk derfor av som partileder.


== Referanser ==


== Eksterne lenker ==
Offisielt nettsted 
(en) Abhisit Vejjajiva – kategori av bilder, video eller lyd på Commons
Santa Maria Val Müstair

Santa Maria in Val Müstair var en kommune i distriktet Inn i Graubünden i Sveits. Fra 1. januar 2009 ble den slått sammen med Fuldera, Lü, Müstair, Tschierv og Valchava til den nye kommunen Val Müstair. Kommunen Santa Maria Val Müstair hadde i 2000 et innbyggertall på 327, hvorav 70% hadde retoromansk som morsmål.


== Referanser ==


== Eksterne lenker ==
Offisielt nettsted 
(en) Santa Maria Val Müstair – kategori av bilder, video eller lyd på Commons
Grantley Goulding

Grantley Thomas Smart Goulding (født 23. mars 1874  i  Gloucestershire, død 1947 i Sør-Afrika) var en britisk friidrettsutøver som deltok i de første moderne olympiske leker 1896 i Athen.
Goulding kom på andreplass i finalen på 110 meter hekk med tiden 17,6 under OL 1896 i Athen, bak amerikanske Thomas Curtis som vant med samme tid. Det var kun de to som løp i finalen av de fire som var kvalifisert.


== OL-medaljer ==
1896  Athen -  Sølv i friidrett, 110 meter hekk  Storbritannia


== Eksterne lenker ==
(en) Grantley Goulding – Olympics.com 
(en) Grantley Goulding – Olympic.org 
(en) Grantley Goulding – Olympedia 
(en) Grantley Goulding – Sports-Reference (OL-resultater – arkivert) 
(en) Grantley Goulding – databaseOlympics.com (arkivert) 
(en) Grantley Goulding – Track and Field Statistics
Johan Dahl

For bokhandleren, se Johan Fjeldsted Dahl.Johan Dahl (født 19. september 1959) er en færøysk forretningsmann og politiker (Sb.).
Han vokste opp på Suðuroy på Færøyene. Han gikk i lære i både bank og verftsindustri. I 1982 ble han direktør i familiens handel- og verftsvirksomhet i Vágur, som ble etablert av hans oldefar Jacob Dahl. Virksomheten gikk konkurs under bankkrisen på Færøyene i 1990. Dahl ble så gründer av flere foretak innen fiskeindustrien.Dahl har vært medlem av det færøyske Lagtinget fra 2002 til 2015 og på nytt fra 2019, som representant for Sambandsflokkurin. Han stilte ikke til valg for perioden 2015–2019.Han ble utnevnt til fiskeriminister i Jóannes Eidesgaards første regjering i 2004, men måtte gå av få uker senere. Dahl var formann i Lagtingets utenrikskomité fra 2004 til 2008 og formann i Lagtingets næringskomité fra 2006 til 2008.Han var nestformann i Sambandsflokkurin fra 2007 til 2015, mens Kaj Leo Johannesen var partiformann.Johan Dahl var næringsminister i Kaj Leo Johannesens regjeringer fra 2008 til 2005 og fiskeriminister fra mai 2011 til regjeringsskiftet i november samme år.I 2016 ble Dahl spesialrådgiver og lobbyist for det kinesiske teknologiselskapet Huawei.


== Referanser ==
Kharilaos Vasilakos

Kharilaos Vasilakos (gresk: Χαρίλαος Βασιλάκος, født 1877 i Tripoli i Hellas, død 1969) var en gresk friidrettsutøver som deltok i de første moderne olympiske leker 1896 i Athen.
Vasilakos kom på andreplass i maraton under OL 1896 i Athen. Han var en av 17 deltakere som stilte til start i marathonløpet den 10. april 1896. Han kom på andreplass med tiden 3.06.03, drøyt sju minutter bak sin landsmann Spyridon Louis. Det var kun ni løpere som fullførte. 


== OL-medaljer ==
1896  Athen -  Sølv i friidrett, maraton  Hellas


== Referanser ==


== Eksterne lenker ==
(en) Kharilaos Vasilakos – Olympedia 
(en) Kharilaos Vasilakos – Sports-Reference (OL-resultater – arkivert) 
(en) Kharilaos Vasilakos – databaseOlympics.com (arkivert) 
(gr) Kharilaos Vasilakos – Hellas olympiske komité
Håvard Vad Petersson

Håvard Vad Petersson (født 5. januar 1984 i Oslo) er en norsk curlingspiller som representerer Snarøen Curling Club. Han var med på Norges lag som ble verdensmester under VM i 2014 i Beijing.
Petersson tok sølv i NM mixed i 2006 sammen med Christoffer Svae, Henriette Wang og Åsa Celius. Han vant så NM individuelt i mars 2007, foran Christoffer Svae og Magnus Okkelmo. Deretter ble han med til EM i Füssen samme år, hvor det norske laget tok sølv med Thomas Ulsrud som skip.
Han har senere spilte fast som ener på det norske landslaget, og vunnet flere EM- og VM-medaljer med dette laget. Han spilte på det norske laget som tok sølv under OL i Vancouver, etter å ha tapt finalen mot Canada. Petersson vant EM-gull med Lag Ulsrud både i 2010 og i 2011.

Etter curlingkosten var lagt på hylla har Petersson blitt en aktiv løper. Han representerer Grimstad Løpeklubb.
Hans uttalte målsetting er å løpe maraton under 3 timer, noe som skal skje i Hamburg 2022.


== Referanser ==


== Eksterne lenker ==
(en) Håvard Vad Petersson – Olympics.com 
(en) Håvard Vad Petersson – Olympic.org 
(en) Håvard Vad Petersson – Olympedia 
(en) Håvard Vad Petersson – Sports-Reference (OL-resultater – arkivert) 
(en) Håvard Vad Petersson – World Curling Tour 
(en) Håvard Vad Petersson – World Curling Federation
Blackfoot (band)

Blackfoot er et southern rock-band fra Florida, USA, stiftet i 1972.


== Medlemmer ==
Bobby Barth
Greg T. Walker
Charlie Hargrett
Michael Sollars


== Eksterne lenker ==
(en) Blackfoot – kategori av bilder, video eller lyd på Commons 
(en) Blackfoot på Discogs 
(en) Blackfoot på MusicBrainz 
(en) Blackfoot på Spotify 
(en) Blackfoot på Songkick 
(en) Blackfoot på AllMusic
Gyula Kellner

Gyula Kellner (født 11. april 1871, død 28. juli 1940) var en ungarsk friidrettsutøver som deltok i de første moderne olympiske leker 1896 i Athen.
Kellner kom på tredjeplass i maraton under OL 1896 i Athen. Han var en av 17 deltakere som stilte til start i marathonløpet den 10. april 1896. Han passerte målstreken som fjerde mann, bak tre grekere, med tiden 3.06.35, drøyt sju minutter bak vinneren Spyridon Louis. Men etter at det ble avslørt at Spyridon Belokas, som løp inn til tredjeplass, hadde fått sitte på med en vogn i deler av løpet, ble Kellners fjerdeplass oppgradert til tredjeplass.


== OL-medaljer ==
  1896  Athen - Bronse i friidrett, maraton  Ungarn


== Referanser ==


== Eksterne lenker ==
(en) Gyula Kellner – Olympics.com 
(en) Gyula Kellner – Olympic.org 
(en) Gyula Kellner – Olympedia 
(en) Gyula Kellner – Sports-Reference (OL-resultater – arkivert) 
(en) Gyula Kellner – databaseOlympics.com (arkivert) 
(en) Gyula Kellner – Track and Field Statistics
Appaliunas

Appaliunas eller Apalunas er en luvisk guddom fra oldtiden i vestlige Anatolia som er dokument i en avtaleinskripsjon. Appaliunas er betraktet som den opphavlige guddom som blant annet danner grunnlaget for grekernes forestilling om Apollon og til etruskernes forestilling om Apulu. Antagelig har Apollon og Apulu, kanskje uavhengig av hverandre, avledet sine navn og sine tidligste karaktertrekk fra den asiatiske Appaliunas.
Appaliunas er blant de guder som garanterte en avtale som ble nedtegnet en gang rundt 1280 f.Kr. mellom Alaksandu av Wilusas, tolket som «Aleksander av Ilios» (Ilios = Troja), og den store hettittiske konge Muwatalli II. Appaliunas er en av tre guder som er nevnt å stå på byen Wilusas side. Hos Homer er Apollon den som bygger Iliums murer, en som beskytter trojanerne. I Iliaden er et annet navn for Paris faktisk Alexandros. En del forskningen har også gitt sterk føring for at trojanernes språk var luvisk.Lengre øst for luviske språkområdet var den hurrittisk Aplu en guddom for pest — enten førte den med seg eller, ved forsning, beskyttet mot den. Aplu minner om Apollo Sminthos, «muse-Apollon» som ble dyrket ved Troja og Tenedos (dagens Bozcaada i Tyrkia), og som førte pest på akajerne (= grekerne) som svar på en trojansk bønn i Iliadens begynnelse. Den hurrittiske Aplu i seg selv synes å være avledet fra babylonske «aplu» i betydningen «sønn av», en tittel som ble gitt til den babylonske pestgud Nergal som sønn av Enlil. I gresk mytologi er Apollon den gjenstående sønn av den øverste gud Zevs.
Appaliunas’ karakter kan ennå bare bli tilnærmet beregnet ved å utlede fra Apollon som helbreder og orakel, hvis mellomkomst ble søkt av grekere som led av sykdom og hvis beroligende råd ble søkt i saker knyttet til kultdyrkelser. Appaliunas, som Apollon — for å gi ham den greske formen av hans navn — nådde Delos og Delfi på slutten av gresk bronsealderen.


== Referanser ==


== Litteratur ==
Latacz, Joachim, (2001): Troia und Homer: Der Weg zur Lösung eines alten Rätsels. (München)
Korfmann, Manfred (1998): "Stelen auf den Toren Toias: Apaliunas – Apollon in Truisa – Wilusa?,” i Güven Arsebük, M. Mellink, & W. Schirmer (red.): Light on Top of the Black Hill. Festschrift für Halet Cambel (Istanbul) 1998:471-78. En stele på utsiden av de antatte murene til Troja.
Fortegnsbit

Fortegnsbit er et konsept datamaskiner bruker for å skille mellom positive og negative tall. Man kan se på det som pluss og minus representert ved hjelp av de binære tallene 0 og 1.
I en ren fortegnsbitløsning vil man sette av én bit i et ord til fortegnet, mens resterende biter brukes til å lagre absoluttverdien på vanlig måte. Denne metoden brukes i flyttall som følger IEEE 754-standarden, som benyttes i de fleste moderne datamaskiner. En ulempe med denne metoden er at man trenger forskjellige instruksjoner for å regne med datatyper med fortegnsbit og datatyper som ikke benytter fortegnsbit. Intruksjoner for sistnevnte datatype vil ellers tolke fortegnsbiten som et hvilket som helst annet siffer og gi feil svar. Med fortegnsbit vil man også kunne representere både +0 og −0.
Konseptet med at en bit forteller om et tall er positivt eller negativt dukker også opp i andre måter å representere positive og negative tall. I disse tilfellene vil en endring av «fortegnsbiten» ikke bare endre tallets fortegn, men også dets absoluttverdi. Med toerkomplement og fire biter vil tallet 3 representeres som 0011. Bytter man den første biten til 1011 vil man få representasjonen for −5, −3 er 1101. Fortegnsbitkonseptet kan her altså bare brukes til å lese av, men ikke angi, et talls fortegn.
Vanligvis benyttes binærverdien 1 for å representere negative eller ikke-positive tall, mens 0 representerer positive tall.
Bjørn Kalsø

Bjørn Kalsø (født 23. mars 1966 i Syðradalur på Kalsoy) er en færøysk politiker (Sb.), skoleleder og bonde.
Han gikk gymnaset i Tórshavn og så i lære som tømrer hos en byggmester i Klaksvík. Han tok senere lærerutdannelse ved Føroya Læraraskúli og ledelsesfag. Han har vært bonde, sjømann, tømrer og lærer.Kalsø var borgermester i Húsa kommuna fra 1995 til 2004, fiskeriminister i Jóannes Eidesgaards første regjering fra 2004 til 2008 og innvalgt på Lagtinget fra 2008 til 2019. Han var nestformann i Lagtingets utenrikskomité og medlem av kulturkomiteen frem til han ble utnevnt til kulturminister (med ansvar for undervisningssaker) i Kaj Leo Johannesens andre regjering i 2011. Kalsø gikk av sammen med resten av regjeringen i 2015 og gikk tilbake til Lagtinget. Han ble medlem av næringskomiteen og kulturkomiteen. Han søkte ikke gjenvalg i 2019.Han gikk deretter tilbake til undervisnings- og lederstillinger i skolen.


== Referanser ==
Albert Tyler

Albert Clinton Tyler (født 4. januar 1872 i Ohio, død 25. juli 1945 i Maine) var en amerikansk friidrettsutøver som deltok i de første moderne olympiske leker 1896 i Athen.
Tyker kom på andreplass i stavsprang med et hopp på 3,20 meter under OL 1896 i Athen, bak sin landsmann Welles Hoyt som hoppet 10 centimeter høyere.


== OL-medaljer ==
1896  Athen -  Sølv i friidrett, stavsprang


== Referanser ==


== Eksterne lenker ==
(en) Albert Tyler – Olympedia 
(en) Albert Tyler – Sports-Reference (OL-resultater – arkivert) 
(en) Albert Tyler – databaseOlympics.com (arkivert) 
(en) Albert Tyler – Track and Field Statistics
Intel 80486

Intel 80486, også kalt 80486, i486 og 486, var en 32-bit mikroprosessor som ble lansert av Intel den 10. april 1989. Intel 80486 var andre generasjons 32-bit x86-prosessor, og den første prosessor i x86-arkitekturen med en utstrakt bruk av pipeline-prinsippet under utførelsen av instruksjoner. Dette var opprinnelig en egenskap som skilte RISC-arktitekturer fra CISC, og 80486 ble derfor ofte omtalt som en hybrid («CRISC»). 80486 utførte i snitt 1,2 instruksjoner per klokkepuls, mens forgjengeren Intel 80386 i snitt trengte 3,2 klokkepulser på utførelsen av en instruksjon.
80486 hadde 8 Kb integrert hurtigminne for data og instruksjoner, mens hurtigminnet for 80386 var tilgjengelig som eksterne brikker. I tillegg var koprosessoren Intel 80387 for flyttallsberegninger integrert. I 80386 var 80387 en ekstern spesialprosessor og valgmulighet. Større integrering av komponenter gjorde at 80486 ble den første x86 prosessor med mer enn 1 million transistorer.
Intel kunngjorde den 18. mai 2006 at produksjonen av Intel 80486 ville opphøre den 28. september 2007. Selv om prosessoren på dette tidspunktet var avleggs i personlige datamaskiner, hadde den blitt benyttet i innebygde systemer innenfor romfarts-teknologi.


== Referanser ==
EsseGesse

EsseGesse var en italiensk gruppe av tegneserieskapere, mest kjent for sine westernserier, som var meget populære i 1950- og 1960-årene. Seriene er blitt oversatt fra italiensk til fransk, serbokroatisk, tyrkisk, gresk, svensk, dansk og norsk.
Navnet deres var tatt fra den italienske uttalen av de første bokstavene i etternavnet til de tre, Pietro Sartoris (1922–1989), Dario Guzzon (1926–2000) og Giovanni Sinchetto (1922–1991).
De mest kjente seriene deres er Kaptein Miki, Davy Crockett, Kaptein Mark, Kinowa og Allan Kjempe. Spesielt Kaptein Miki, Davy Crockett og Kaptein Mark var store suksesser.
Syðradalur (Kalsoy)

Syðradalur (IPA: [ˈsiːɹaˌdɛalʊɹ], dansk: Sydredal) er en bygd på øya Kalsoy, en av Færøyene. Syðradalur er den sørligste bygda på øya, og ligger i Klaksvíkar kommuna. 1. januar 2009 hadde Syðradalur 9 innbyggere, mot 12 i 1985. Bjørn Kalsø kommer fra Syðradalur.


== Historie ==
Syðradalur er en niðursetubygd grunnlagt på begynnelsen av 1800-tallet av innbyggere fra bygda Blankskáli på sørvestsiden av øya. De flyttet fra sin tidligere bygd fordi den ble skadet av et ras. Syðradalur skal visstnok også ha vært befolket på 1600-tallet, men hvorfor den da senere skal ha blitt avfolket er ukjent. I 1855 ble en båt fra bygda rammet av en stor bølge, og en mann blir revet med til havs. I 1963 forulykket nok en båt fra bygda, denne gang omkom tre menn, og avfolkningen av bygda blir ytterligere forsterket. 
Et tunnelsystem ferdigstilt i 1985 forbinder Syðradalur med de andre bygdene på øya.  MF «Sam» trafikkerer ruten mellom Syðradalur og Klaksvík 6–9 ganger daglig, og videre er det bussavganger fra Syðradalur og helt ut til Trøllanes, med stopp ved hver bygd mellom, 2–4 ganger daglig.
I 2009 ble husnummer introdusert i bygda, sammen med de tre gatenavnene Dalsgøta, á Bakkanum og Knúksdalur.


== Referanser ==


== Eksterne lenker ==
(en) Syðradalur (Kalsoy) – kategori av bilder, video eller lyd på Commons 
(en) Syðradalur (Kalsoy) – galleri av bilder, video eller lyd på Commons 
Syðradalur på faroeislands.dk
Syðradalur (Streymoy)

Syðradalur (IPA: [ˈsiːɹaˌdɛalʊɹ], dansk: Sydredal) er en bygd på øya Streymoy, en av Færøyene. Bygda ligger kort vei fra steder som Velbastaður og Kirkjubøur, men fikk ikke veiforbindelse til de øvrige bygdene på øya før 1982. Syðradalur lå frem til 1997 i Argja kommuna, men ble da innlemmet i Tórshavnar kommuna. 1. januar 2009 hadde Syðradalur 7 innbyggere, mot 12 i 1985. Bygda består i dag av kun et gårdsbruk. Stedet er imidlertid nevnt så langt tilbake som 1590.


== Referanser ==


== Eksterne lenker ==
(en) Syðradalur (Streymoy) – kategori av bilder, video eller lyd på Commons 
(en) Syðradalur (Streymoy) – galleri av bilder, video eller lyd på Commons 
(en) Syðradalur på faroeislands.dk
Sukkerøl

Sukkerøl (også einerøl) er en tradisjonsdrikk fra Sogn og Fjordane forbundet med juletider. Ølet skal være alkoholfritt, og har vært et alternativ for avholdsfolk.
Basis for ølet er et oppkok av einer, et bartre som også kalles enebær, brake og brisk. Som med de fleste lokale mattradisjoner finnes en rekke lokale varianter og preferanser.


== Fremstilling ==
Det er fortrinnsvis skuddene på de ytterste grenene av einerbusken som høstes. Her er det ulike lokale tradisjoner. Noen ønsker mest av de lyse skuddene, andre tar med litt av selve grenen, mens noen igjen ønsker grener med blå einerbær. Hvor små biter grenene skal kuttes i variere også, men størrelsen på kokekaret vil gjerne være bestemmende.


== Eksterne lenker ==
matoppskrift.no
NRK: Lydopptak med Sukkerølmannen, avholdsmannen som glemte en null i sukker/vann ratioen
Magnus Okkelmo

Magnus Okkelmo (født 20. mars 1975) er en norsk curlingspiller. 
Som aktiv har han en bronse fra NM individuelt i mars 2007, bak Håvard Vad Petersson og Christoffer Svae. Det måtte omspill til for å skille 2.- og 3.-plassen.I 2007 ble han valgt til leder for Oslo og Akershus Curlingkrets, og han er i tillegg juniorkoodinator i Bygdøy Curling Club
I 2009 fikk han også medalje under vinterutgaven av EYOF, etter å ha ledet det norske guttelaget, med Sander Rølvåg i spissen, til bronseplass som trener. 


== Laget til NM 2009 ==
Skip : Magnus Okkelmo
Treer: Thomas Løvold (viseskip)
Toer : Sander Rølvåg
Ener : Frode Vassholmen


== Referanser ==